**LĒMUMS**

Liepājā

|  |  |
| --- | --- |
| 2024. gada 14. novembrī |  Nr.449/11(prot. Nr.11, 29.§) |

Par zemesgabala Spīdolas ielā 16

daļas nomas līguma darbības

termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 29.3. un 30.3. apakšpunktu, 53. un 137. punktu, izskatot biedrības “Viršmala” 2024. gada 16. oktobra iesniegumu, zemes nomas līgumu, kas 2014. gada 31. oktobrī noslēgts starp Liepājas pilsētas pašvaldību un biedrību “Viršmala”, Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 21. oktobra priekšlikumu (sēdes protokols Nr.19) un Liepājas valstspilsētas pašvaldības domes pastāvīgās Attīstības komitejas 2024. gada 7. novembra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Pagarināt biedrībai “Viršmala” (reģistrācijas Nr.40008221943; juridiskā adrese: Pāvilostas iela 8-51, Liepāja) zemes nomas līgumu par zemesgabala Liepājā Spīdolas ielā 16 (kadastra Nr.1700 004 0031) daļas 13504 m2 platībā iznomāšanu termiņu uz laiku līdz 2034. gada 30. oktobrim dārzkopības biedrības darbībai un mazdārziņu apsaimniekošanai, ieskaitot nomas līguma termiņā faktiskās nomas attiecības par laiku no 2024. gada 31. oktobra līdz vienošanās par līguma termiņa pagarināšanu spēkā stāšanās dienai.

2. Pilnvarot Liepājas Nekustamā īpašuma pārvaldes vadītāju parakstīt ar lēmumu saistītos grozījumus zemes nomas līgumā, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

3. Gadījumā, ja biedrības “Viršmala” vainas dēļ grozījumi 2014. gada 31. oktobrī noslēgtajā zemes nomas līgumā par zemesgabala Spīdolas ielā 16 daļas nomu netiek noslēgti viena mēneša laikā no lēmuma pieņemšanas dienas, zemesgabala daļa atbrīvojama.

4. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam |